钦定古今图书集成/理学汇编/文学典/第102卷 > 蔡汝楠
## 钦定古今图书集成/理学汇编/文学典/第102卷 > 蔡汝楠

按《明外史高叔嗣传》：“汝楠，字子木。儿时随父南京，听
祭酒湛若水讲学，辄有解悟。年十八，成嘉靖十一年
进士，授行人。从王慎中、唐顺之及叔嗣辈学为诗。寻
进刑部员外郎，徙南京刑部。善皇甫涍兄弟，尚书顾
璘引为忘年交。廷议改归德州为府，擢汝楠知其府
事。以母忧归，聚诸生石鼓书院，与说经，治民有惠政。”
既去，士民祠祀之。历官江西左、右布政使，擢右副都
御史，巡抚河南。召为兵部右侍郎，从诸大僚祝釐西
宫。世宗望见其貌，寝改南京工部右侍郎。未几卒。汝
楠始好为诗，有重名。中年好经学，及官江西，与邹守
益、罗洪先游，学益进，然诗由此不工云。

按《列朝诗集》：“汝楠，字子木，德清人。嘉靖壬辰进士。年
十八除行人，迁南京刑部郎，出守衡州，历江西参政、
山东按察使、兵部侍郎，改南京工部。”同安洪朝选云：
“蔡白石弱冠即以诗闻，初学六朝，即似六朝，既而学
刘长卿，最后又学陶、韦。”唐应德云：“白石诗洗尽铅华，
独存本质，幽元雅澹，一变而得古作者之精。”盖嘉靖
初唐应德、陈约之反，北郡之弊，变为初唐之体，至是
乃稍变为中唐。而子木之风调，得之皇甫兄弟，渐摩
者居多。王元美在比部，子木以臬副入长安，酒间高
歌其《夔州》诸咏，吴明卿辄鼾寝，鼾声与歌声相上下。
元美谓子木少年，雅慕建安，晚始陶洗，攻钱、刘索然
易尽。而又极诋吴人皇甫氏、黄氏，以“为如倚门之妓，
施铅粉，强盼笑，则一时风尚，互相凌轹，可以想见。厥
后王李之业盛行，蔡氏、甫氏不啻退次三舍，百年之
际，焰消而论定，向之抑没者，乃复稍稍表见，文章有
定价，岂不信哉！”王德水曰：“子木登第最早，服官留都，
与皇甫昆仲唱和，雅有令誉，送别登临，佳句未尝不
在人口。既而官爵日”尊，诗格日损，必穷乃工，岂其然
耶？无锡顾元纬曰：“子木诗出杨用修所选者，为艺林
珍赏。晚年率易应酬，如出两手